Հատկապես վերջին օրերին հայ-թուրքական սահմանի բացման մասին խոսակցությունները բավականին ակտիվացել են։ ՄԱԿ-ի հովանու ներքո կայանալիք «Քաղքակրթությունների դաշինք» երկրորդ ֆորումին մասնակցելու համար, ապրիլի 6-7-ը ՀՀ ԱԳ նախարար Էդվարդ Նալբանդյանը մեկնելու է Ստամբուլ և, ըստ թուրքական ԶԼՄ-ների, հանդիպելու է Թուրքիայի ԱԳ նախարար Ալի Բաբաջանի հետ։ Փոխարենը Ադրբեջանի նախագահ Իլհամ Ալիևը հրաժարվել է մասնակցել այդ ֆորումին՝ հնարավոր է այդ կերպ բողոքելով հայ-թուրքական սահմանի բացման դեմ։ Ավելին, Ադրբեջանի ղեկավարությունն ակնարկել է, որ Բաքուն կդադարեցնի բնական գազի մատակարարումը Թուրքիային։